Energjia diellore në Marok
Impianti i parë për prodhimin e energjisë diellore do të fillojë punën më 2015
Maroku ka njoftuar se centrali i tij parë i energjisë diellore do të fillojë funksionimin vitin që vjen. Impianti është pjesë e një projekti prej disa miliardë dollarësh që synon të përmbushë nevojat në rritje për energji në këtë mbretëri të Afrikës perëndimore. Gazetarja Zlatica Hoke njofton se impanti termo-diellor do të jetë i pari ndër pesë impiante që Maroku planifikon të ndërtojë deri në fund të dekadës si pjesë e përpjekjeve për t’u shndërruar në një ndër prodhuesit më të mirë botërorë të energjisë së rinovueshme. Maroku e nxjerr më shumë se gjysmën e energjisë së tij nga qymyri. Por ndërkohë që kërkesat e tij për energji rriten, qeveria po i inkurajon marokenët të kërkojnë burime më të pastra energjie. Impianti i parë diellor i Marokut po ndërtohet në qytetin Ouarzazate pranë shkretëtirës. Projekti prej 770 milionë dollarësh pritet të ketë një kapacitet prodhues 160 megavatësh. Banka Botërore, Banka Afrikane për Zhvillim dhe Banka Europiane për Investim po ndihmojnë për financimin e projektit diellore që po ndërtohet nga Arabia Saudite. Zyrtarët e konsiderojnë projektin si më të madhin në botë, dhe thonë se do të jetë funksional vitin tjetër. Për të rritur ndërgjegjësimin për potencialin e energjisë diellore për Marokun, vendi me burime të pakta karburesh organizoi festivalin e parë ndërkombëtar për energjinë diellore. Moraku planifikon të ndërtojë pesë impiante të reja diellore deri në vitin 2020 me një kapacitet të kombinuar prodhues prej 20 mijë megavatësh dhe me një kosto prej afro 9 miliardë dollarësh. Zyrtarët shpresojnë të prodhohet mjaftueshëm energji e pastër për të eksportuar një pjesë të saj në Evropën fqinje.